Ҡатын-ҡыҙҙар хоккей лигаһының йондоҙҙар уйыны дүртенсе йыл рәттән КХЛ хоккей йондоҙҙары аҙналығында үтә. 2020 йылдың 12 ғинуарында Мәскәүҙә ҠҠХЛ хоккейсыларынан торған Көнсығыш менән Көнбайыш командалары көстәрен һынайҙар. Көнсығыш командаһы өсөн «Ағиҙел», «Бирюса», «КРС Ванке Рэйз» һәм СКСО хоккейсылары сығыш яһай, Көнбайыш командаһына «Динамо», «Горный», «СКИФ» һәм «Торнадо» уйынсылары һайлана. Көнсығыш командаһы 4:1 иҫәбе менән еңә һәм дөйөм еңеүҙәр һаны буйынса Көнбайышты ҡыуып етә (2-2). Көнбайыш һөжүмселәре Полина Болгарева һәм Фәнүзә Ҡадирова оҫталыҡтар конкурстарында еңеү яулайҙар. Осрашыуҙың иң яҡшы уйынсылары тип Екатерина Добродеева (Көнсығыш) һәм Валерия Меркушева (Көнбайыш) таныла.